Tervetuloa jälleen Kolossalaiskirjeen pariin!
Tänään studiossa entiseen tapaan keskustelijoina Onni Haapala Jr.
- Terve. - Esa Ovaskainen Seniori. - Seniori meinasin sanoa.
Senior man, tervetuloa! Ja Martti Ahvenainen, tervetuloa! - Kiitos.
Mukava, kun olette tulleet. Meillä on ollut hienoja hetkiä -
Raamatun parissa. Nyt jatkamme eteenpäin.
Minäpä luen oikein kunnon pätkän täältä.
Kolossalaiskirjeen luvusta 2, jakeesta 11 eteenpäin sanotaan: -
Se oli pikkuisen pitkä pätkä, mutta asia oli hyvä ja oikea.
Lähdetäänpäs liikkeelle näistä. - Tässä on ilmeisesti käynyt niin, -
että kolossalaisseurakuntaan on pyrkinyt juutalaisia, -
jotka ovat opettaneet, että pakanakristityt -
eli muutkin kuin juutalaiset pitäisi ympärileikata. - Joo.
He ovat vaatineet heiltä myös juutalaisten juhlien viettämistä.
Siellä mainitaan sapatti ja nämä muut juhlat.
Niitä on heitä pyydetty viettämään. Sitten myös askeettista elämää, -
johon liittyvät nämä 'Älä tartu' 'Älä maista' 'Älä kosketa.'
Nyt Paavali antaa opetusta tähän tilanteeseen ja sanoo, -
että he ovat jo Kristuksessa ympärileikattuja.
Juutalaiset tunnistettiin siitä, -
että poikalapset 8 päivän ikäisenä ympärileikattiin.
Nyt hän sanoo, että Kristuksen ympärileikkauksella on -
heidät jo tehty. Ei siis enää tarvita mitään lihallista merkkiä -
tai muutenkaan juutalaisten tapojen noudattamista.
Kristuksessa Jeesuksessa on kaikki, mitä he tarvitsevat.
"Teidät, jotka olitte kuolleita rikkomuksissanne ja lihanne -
ympärileikkaamattomuudessa, Jumala teki eläviksi -
yhdessä Kristuksen kanssa. Hän antoi meille anteeksi -
kaikki rikkomukset ja pyyhki pois sen kirjoituksen säädöksineen, -
joka oli meitä vastaan..." Nyt Jeesus on vastaus jälleen -
kaikkeen lakihenkisyyteen ja siihen, -
mitä nämä tiukkapipoiset juutalaiset kolossalaisilta vaativat. -Joo.
Sama uhkahan on meilläkin. Mekin voimme kehitellä -
omia sääntöjämme. Sitten joka porukassa, olkoon se seurakunta, -
jalkapallokerho tai mikä tahansa urheiluklubi, -
alkaa tulla omia sisäisiä sääntöjä, -
joiden noudattamista aletaan vaatia.
Tietysti on olemassa hyvä järjestys kuten kolossalaisillakin oli, -
mutta jos omat sääntömme menevät yli Jumalan Sanan -
tai Hänen antamansa uuden elämän, silloin ne kahlitsevat meitä.
Silloin tulisi palata Kristus-keskeisyyteen -
ja jättää omat asiamme omaan arvoonsa.
Onhan tänä päivänä judaismi. - Se on yksi vaara myös.
Se on tullut uskovien elämään. On alettu noudattaa juutalaisia tapoja.
Hyvä, etteivät ole ympärileikkauttaneet itseään. - Niitäkin on.
Jos joku uudestisyntynyt kääntyy judaismiin -
ja ympärileikkauttaa itsensä, niin Raamatun mukaan sanotaan, -
että silloin pitää täyttää koko laki.
Eikä kukaan ihminen pysty täyttämään lakia.
Jos rikot sitä yhdessä kohtaa, olet rikkonut koko lakia.
Tämä ympärileikkaus ei siis tuo mitään lisäarvoa.
Päinvastoin se vie. - Tähän vielä Martille pieni kommentti.
Monet kristityt ovat myös DNA-testanneet itsensä ja tutkivat, -
onko heissä juutalaisuutta. Mitä väliä sillä on, -
jos olemme Jeesuksessa, olemmeko juutalaisia vai pakanoita?
Ei mitään! Siksi meidän pitäisi vain yrittää pysyä Kristuksessa.
Meillä oli aiemmin jossain jaksossa puhetta tästä juutalaisuudesta.
Joku lähetti sitten sähköpostia, -
että me olisimme juutalaisia vastaan.
Sinä lähetit minulle sen. - Joo, niin olikin, joo.
Me emme ole juutalaisia tai Israelia vastaan millään lailla.
Päinvastoin. Me kuulumme hengelliseen Israeliin -
ja olemme Aabrahamin lapsia uskon kautta.
Rakastamme Israelia, arvostamme sitä Jumalan luvattuna kansana.
Mutta tämä on mennyt jotenkin viime vuosina niin, -
että tässäkin on tullut erehdyksiä. On alettu ihailla -
ja on Israelissa käytäessä opittu tiettyjä tapoja, -
ruokailutapoja, juhlatapoja ym.
On alettu näin ihailla Israelia ja omaksuttu VT:sta sitä ja tätä.
Se ei kuitenkaan ole enää tarpeen. Kristus on lain loppu -
vanhurskaudeksi jokaiselle, joka uskoo.
Mitä ympärileikkaukseen tulee, -
niin sitä sovelletaan kristillisessä kirkossa - sanotaan näin -
vauvojen kastamiseen. Juutalaiset pojat ympärileikattiin 8-päiväisinä -
ja nyt vauvat kastetaan myös melko varhaisessa vaiheessa.
Ympärileikkaus ei kuitenkaan ole vauvakasteen esikuva.
Se on esikuva uudestisyntymisestä -
ja eläväksi tulemisesta Kristuksessa.
Täällä puhutaan siitä, miten Jeesus pyyhki pois -
sen kirjoituksen säädöksineen, joka oli meitä vastaan -
ja oli vastustajamme. Sen hän otti pois tieltä ja naulitsi ristiin.
Mikä on tämä kirjoitus, joka on meitä vastaan? - Niin.
Ajattelisin, että se on meidän pahat tekomme ja syntimme.
Tässä ehkä viitataan siihen, että sen velkakirjan, -
joka oli ihmistä vastaan kirjoitettu, sen Jeesus naulitsi ristiin.
Siinä olivat kaikki minun syntini ja Martin, Paavon, Esan synnit, -
koko ihmiskunnan kaikki synnit. Sen Hän naulitsi. - Aamen! Halleluja!
Joo, ja sitten seuraavassa jakeessa sanotaankin, -
että hän riisui aseista hallitukset ja vallat ja voimat.
Nämä aseet, joita paholainen -
käyttää uskovia vastaan, ovat valheita. - Niin.
Valheita, syytöksiä, moitteita, mutta Jeesus riisui ne pois.
Aamen. - Ihminen, joka tällä tavalla...
Ilmestyskirjan 12. luvussa sanotaan, -
että veljemme syyttäjä on heitetty ulos. - Niin.
Hänet, joka syytti meitä yöt ja päivät Jumalamme edessä.
He ovat voittaneet hänet Karitsan veren -
ja todistuksensa sanan kautta. - Joo.
Kun paholainen syyttää Jumalan kansaa, -
niin meidän tulee tuntea entistä paremmin se, -
mitä Jeesus teki puolestamme ja turvauduttava siihen.
Sen kautta me saamme voiton. - Kyllä.
Vielä haluaisin sanoa jotain siitä judaismista.
Minullekin jotkut sanovat, että minä vihaan juutalaisia.
Sanon, että en vihaa, vaan rakastan Israelia.
Siunaan Israelia ihan päivittäin.
Haluan, että Israel menestyy ja pelastuu, -
mutta olen tekojuutalaisia, juutalaisiksi tekeytyviä vastaan, -
jotka eivät sitä ole. Niitä vastaan minä olen.
Se on lahkolaisuutta. Raamattu sanoo, -
että he ovat langenneet pois armosta.
Mikä on se siunaus, kun sanomme siunaavamme Israelia -
tai missä Aabrahamia siunattiin? Se on Jeesus Kristus. - Aamen.
Ei juutalaisilla ja pakanoilla ole eri siunausta.
Kaikkien siunaus on Jeesus Kristus. Jos siunaamme Israelia, -
julistamme heille Jeesusta Kristusta ristiinnaulittuna -
ja ylösnousseena Vapahtajana. - Se on tässä! Kiitos Herralle!
Esa? - Ihmisluonteessa on ilmeisesti tarve ja taipumus -
tiettyyn uskonnolliseen käyttäytymiseen, -
mistä Paavokin tuossa mainitsi.
Oli puhe, että omaksutaan uskon- nollisia tapoja, kuten veli mainitsi.
Kun Israel ei aikana tuntenut -
olevansa kyllin pyhä, niin pyrittiin pyhittämään itseään -
kehittämällä lisää sääntöjä. Tämä tarve uskonnollisella ihmisellä -
näyttää olevan kristillisyydessämmekin.
Siksi 'älä tartu', 'älä maista', 'älä koske' -tiukkapiposäännöt -
ovat vallalla monessa kristillisessä yhteisössämme.
Ihmisillä on luontainen tarve olla vähän pyhempi kuin on. - Joo.
Jos pyhyyttä saisi vähän enemmän, kun olisi vähän askeettisempi.
Niinpä, joo. Minä luen tähän yhden jakeen.
Sitten saat vastata ja saat vastata lisääkin.
Se on sitä, kun ei armo riitä. - Niin pitää itse yrittää vähän.
Tämä, mitä nyt tuon esille jakeesta 18, on erittäin tärkeää.
Raamattu sanoo: "Älköön teidän voittopalkintoanne riistäkö kukaan, -
joka on mieltynyt nöyryyteen ja enkelien palvontaan, -
on näkyjensä vallassa ja lihallisen mielensä turhaan paisuttama"
Nythän on semmoista enkelioppia myös.
Viime aikoina sitä on noussut esille. No niin, nyt Martti.
Nyt tuli laajennettu ja sitten Onni.
Minä en ole perehtynyt enkelioppiin kovin paljon, -
mutta eräällä tunnetulla suomalaisella naisiskelmälaulajalla on -
tämmöinen yhdistys tai toiminta, jossa hän opettaa enkeleistä.
Tämä ei siis liity mitenkään kristinuskoon. Se on harhaa.
Amerikassa olen kuullut ja nähnyt satelliittikanavalta, -
kuinka joissakin seurakunnissa opetetaan, -
että voimme käskeä enkeleitä ja antaa heille tehtäviä.
Heprealaiskirje näet sanoo, että enkelit on lähetetty palvelukseen -
niitä varten, jotka saavat periä autuuden.
Ei Raamatussa silti opeteta, että me voimme enkeleitä käskeä -
ja antaa heille tehtäviä. Kaikkea hullutusta sitä maailmaan tuleekin.
Sitten täällä sanottiin 16. jakeessa: -
"Älköön siis kukaan tuomitko teitä syömisen ja juomisen -
tai jonkin juhlan, uudenkuun tai sapatin vuoksi."
Tähän lakihenkisyyteen kuuluvat myös tämmöiset, -
mitä saa syödä/juoda, miten pukeutua, mitä päiviä viettää.
Mitä tähän sapattiin tulee, -
niin sapattikäskykin oli tulevan hyvän varjo.
Sehän oli esikuva levosta, joka on Kristuksessa.
Ei uuden liiton sapatti ole jokin viikonpäivä.
Se ei ole edes lauantai. Meillä on sapatin lepo Kristuksessa -
7 päivää viikossa. - Aamen. - Tietysti hyvä on pitää sapatti.
Esim. adventtiystävien opetus sapatista on -
monin tavoin erittäin hyödyllistä ja hyvää, -
miten tulee levätä ja kunnioittaa Jumalan luomisjärjestystä.
Adventtiystävien oppikirjoissa opetetaan kuitenkin, -
että viimeisissä vaiheissa ennen Kristuksen paluuta...
Ilmestyskirjan 14. luvussa puhutaan siitä, -
miten enkelit julistavat iankaikkista evankeliumia -
ja varoittavat pedon merkin ottamisesta.
Joka ottaa pedon merkin, joutuu maistamaan Jumalan vihaa.
Häntä vaivataan yöt ja päivät siellä tulijärvessä.
Tässä on menty liian pitkälle, -
kun kirjoissa opetetaan, että tulee aika, -
jolloin lauantaisapatti ratkaisee ihmisen ikuisuuskohtalon.
Että ne, jotka eivät vietä sapattia, ottavat pedon merkin.
Sitä ei julkisesti tunnusteta tänä päivänä missään eikä korosteta, -
mutta opetetaan, että näin tulee lopunaikana tapahtumaan.
Pedon merkki ja sapatin vietto.
Tämä myös on yksi asia, -
mikä himmentää Kristuksen täytettyä työtä.
Pitää samalla muistaa, että enkelit ovat äärettömän arvokkaita meille, -
mutta eivät meidän palveluskohteitamme, -
vaan palvelevat Jumalaa kuten mekin.
Enkeli voi tulla luokseni ihmisen hahmossa -
enkä tiedä sitä enkeliksi. - Raamattu sanoo, -
että Hän antaa enkeleilleen käskyn esim. raivata tieltä esteet pois.
Siis Jumala antaa. - On tärkeää, että kun ymmärtää tämän opetuksen, -
niin ei saa nostaa antipatiaa enkeleitä kohtaan. - Ei mitenkään! Ei!
Onni. - Kuten tässä on mainittu, lihassamme asuu -
tarve itse rakentaa omaehtoista jumalanpalvelusta. - Joo.
Paavali varoittaa: "Älköön teidän voittopalkintoanne riistäkö kukaan, -
joka on mieltynyt nöyryyteen, [...], on näkyjensä vallassa -
ja lihallisen mielensä turhaan paisuttama"
Ihmisellä on taipumus ajatella asketismista -
tai itsensä rankaisemisesta näin.
Kun olen oikein kurinalainen ja teen sitä ja teen tätä, -
niin saavutan jotain. Aina joskus törmää ihmisiin, -
jotka vaativat hyvin tiukkaa kristillisyyttä.
Paavali varoittaa tässä heistä ja sanoo: -
"Niillä tosin on viisauden maine itse valitun jumalanpalveluksen, -
nöyryyden ja ruumiin säälimättömän kohtelun vuoksi, -
mutta mitään arvoa niillä ei ole, ja niitä noudatetaan -
vain lihan tyydyttämiseksi." - Joo.
Kristillisyydessä sitä voi olla, juutalaisuudessa, -
missä vaan uskonnollisuudessa, koska lihassamme asuu se tarve -
itserakennettuun jumalanpalvelukseen.
Myös kristillisyydessä nämä ihmiset helposti saavat näkyjä.
En sano, että kaikki saadut näyt ovat tästä, -
mutta tämmöisessä palveluksessa voi helposti saada -
ohi Jumalan Sanan meneviä näkyjä. Siksi on tärkeää, -
että Pyhästä Hengestä olevat näyt aina kirkastavat Kristusta.
Ne eivät mene koskaan Sanan yli, vaan ovat sidottuja Jumalan Sanaan.
Tässä ihan lyhyesti vielä.
Viimeisessä jakeessa sanottiin, että niillä ei ole mitään arvoa, -
ja niitä noudatetaan vain lihan tyydyttämiseksi.
Joissakin Raamatun käännöksissä on sanottu, -
että niillä ei ole mitään arvoa lihan himoja vastaan -
tai lihan himojen voittamiseksi.
Esim. New King James -käännös sanoo näin. - Okei.
Niillä ei ole mitään arvoa lihan himojen voittamiseksi.
Mutta tuosta vielä, mitä Onni mainitsi, -
niin kyllä täytyy sanoa, että kun tulin uskoon, -
niin olin juuri tämmöinen. Halusin kaiken Jeesukselle koko ajan.
Luin paljon Raamattua, paastosin, rukoilin -
ja halusin elää semmoista elämää, että Jeesuksen Henki saisi vallata, -
kunnes Jumala itse vapautti. Se ei olekaan yrittämisessä.
Toki luen vieläkin paljon Raamattua ja rukoilen, -
mutta erilaisesta lähtökohdasta.
Tähän vielä semmoinen ajatus, kun on sapatin viettoa ja kaikkia näitä.
Minäkin olen saanut kirjeitä, että kirous tulee päälle, -
jos en vietä sapattia. Tämmöistä postia minäkin saan.
Raamattu sanoo näin.
Apostolien teot 15:27-29.
Jerusalemissa oli veljien kokous, -
jossa Jumalan Henki ilmoitti veljille, miten asiat ovat.
"Me lähetämme siis Juudaksen ja Silaksen, -
jotka myös suullisesti ilmoittavat teille saman.
Pyhä Henki [siis Pyhä Henki!] ja me olemme nähneet hyväksi, -
ettei teidän päällenne ole pantava enempää kuormaa -
kuin nämä välttämättömät asiat: -
karttakaa sellaista, mikä on uhrattu epäjumalille, ja verta ja lihaa, -
josta veri on laskematta, ja haureutta.
Jos näitä vältätte, teette oikein. Voikaa hyvin!"
Tämä on pakanoille kirjoitettu, mutta juutalaisia sitoo sapatti, -
koska se on ikuinen liitto juutalaisuuden kanssa.
Me olemme pakanoita, eikä meitä sido sapatti.
Totta kai hyvä on viettää pyhäpäivää, kuten Martti sanoi.
Toki on hyvä levätä jne. Sitähän se on.
Mutta kaikesta meitä sitovasta meidät on vapautettu.
Täällä sanottiin näin: "Jos te olette Kristuksen kanssa kuolleet -
maailman alkeisvoimille, miksi te, ikään kuin eläisitte maailmassa, -
annatte määrätä itsellenne sääntöjä, kuten 'älä tartu, älä maista, -
älä kosketa'?" Joku voi nyt saada semmoisen käsityksen, -
että kunhan vain uskoo Jeesukseen, niin voi elää miten tahansa.
Niin. - Mutta tiedämme, ettei se näin ole.
Eivätkä Jumalan Henki ja Jeesuksen tunteminen koskaan johda meitä -
synnilliseen elämään. Pyhä Henki vaikuttaa meissä pyhää elämää.
Esim. muslimit ihmettelevät ja aina kysyvät minulta, -
eikö kristityillä ole mitään sääntöjä, kun islamissa on valtavasti.
Muslimilla on aina huono omatunto, -
ettei ole rukoillut tarpeeksi tänään.
Ei ole antanut almuja eikä tehnyt sitä ja sitä.
Hän ei pääse syyllisyydestä: Allah ei ole tyytyväinen, -
kun hän ei ole täyttänyt käskyjä.
Ne kysyvät, mitä saa syödä ja kuinka.
Ne kyselevät siis näitä asioita.
Kun puhutaan alkeisvoimista, niin joskus ymmärretään, -
että ne ovat jotain henkivoimia. Ymmärtääkseni -
ne eivät välttämättä ole niitä, vaan ihmisiä pitää -
alkeiskäskyillä ohjata, kun ne eivät muuten osaa.
"Älä syö, äläkä tee tätä". Kuten pikkulapset lasten leirillä: -
"Setä, saako tehdä sitä?" - Niin. - Ne ovat semmoisia alkeita.
Kristityn elämä on jotain muuta -
kuin käskyjen ja alkeellisten määräysten seuraamista. - Niin.
Nyt taas aika loppuu, mutta loppukommenttina voisi sanoa, -
että ihmisen turmeltunutta lihaa ei voiteta millään muulla -
kuin Jumalan Hengellä. - Aamen.
Suokoon Hengen tulla päällemme, niin kuin ennen.
Olet tehnyt hyvin, kun olet katsonut tätäkin jaksoa ja sarjaa.
Teet hyvin siinäkin, kun annat varoistasi Jumalan valtakunnan työhön
Soitapas! Ruudussa näkyy tuttu numero.
Sehän on 0600-10177.
12 euroa. Se ei ole paljon.
Myös pankkitilin kautta. Numero näkyy ruudussa.
Muista viite, niin tuki tulee tälle ohjelmalle, -
ei meille henkilökohtaisesti. Kiitos mukanaolosta!
Herra sen sinulle palkitkoon! Aamen.
Tekstitys: Tuula-Riitta Virrankare